**Dependența mea față de tine...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- La noapte ce te-ai face fără mine?!

(în patul gol și inima-ți răpusă).

- Fără culoare, fără viață-n tine!

Dar cu pretenții de a fi supusă.

Eu voi păzi singurătatea noastră,

(un cuplu dat în patima uitării).

- Ce a pierit în marea cea albastră!

Și-n brațele stupide-a resemnării.

- Unde îşi varsă noaptea lacrima?

- Și unde îmi apun stele din cer?!

Sunt întrebări ce vin din partea mea,

La care eu nu pot decât să sper.

Mă mustră conștiința-n mod frecvent,

- De când iubirea ta rodește-n mine!

- Că am ajuns, în fine, conștient!

De dependența mea față de tine.

- Eu am ajuns să te visez în zi!

(că noaptea nicidecum nu-mi mai ajunge).

- Și dependent de tine voi trăi!

Cât timpul nu va vrea să mă alunge.

Brăila, iulie 2017